වියළි කාළගුණික තත්ත්වයත් සමඟ මාඋස්සාකැලේ ජලශයේ ජලමට්ටම පිටාර ම‍ට්ටමේ සිට 15% දක්වා පහත වැටීමත් සමඟ ජලාශය පතුළේ වූ රොන් මඩ තට්ටුව මත නෙක පැහැයෙන් යුත් විවිධ වර්ගයේ මල් පිපී සුන්දර දසුනක් නිර්මාණය වී තිබේ.වැසි නොමැතිව ජල විදුලිය නිපදවීමට ගැ‍ටලු ඇති වන මට්ටමක් දක්වා ජලාශ‍යේ ජල මට්ටම අඩුවීම බරපතළ තත්ත්වයක් වුවත් මේ සුන්දර දසුන දැක ගන්නට පිට පළාත්වල ජනතාව පමණක් නොව ප්‍රදේශ වාසීන්ද දක්වන්නේ මහත් උනන්දුවකි.දිය යටින් මතුවූ පැරැණි මස්කෙළිය නගරයේ වූ පන්සල, පල්ලිය හා හින්දු කෝවිළ වටා මෙලෙස මල් පිපී තිබෙනු මෙයට පෙර ප්‍රදේශවාසීන්ද දැක නොමැත.